CELEX: 32012D0288
Language: fi
Date: 2012-06-01 00:00:00
Title: 2012/288/EU: Komission täytäntöönpanopäätös, annettu 1 päivänä kesäkuuta 2012 , luvan antamisesta gamma-syklodekstriinin saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla C(2012) 3496)

5.6.2012   
            
            
               FI
            
            
               Euroopan unionin virallinen lehti
            
            
               L 144/41
            
         KOMISSION TÄYTÄNTÖÖNPANOPÄÄTÖS,
   annettu 1 päivänä kesäkuuta 2012,
   luvan antamisesta gamma-syklodekstriinin saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   (tiedoksiannettu numerolla C(2012) 3496)
   (Ainoastaan saksankielinen teksti on todistusvoimainen)
   (2012/288/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Wacker Chemie GmbH esitti 26 päivänä helmikuuta 2010 Irlannin toimivaltaisille viranomaisille hakemuksen γ-syklodekstriinin saattamisesta markkinoille elintarvikkeiden uutena ainesosana. Gamma-syklodekstriini on elintarvikkeisiin lisättävä helposti sulava hiilihydraatti.
            
         
               (2)
            
            
               Irlannin toimivaltainen elintarvikkeiden arviointielin antoi 9 päivänä heinäkuuta 2010 ensiarvioraporttinsa. Ensiarvioraportissaan se päätteli, että Wacker Chemie GmbH on esittänyt riittävät tiedot, jotta γ-syklodekstriinin markkinoille saattaminen elintarvikkeiden uutena ainesosana voidaan hyväksyä.
            
         
               (3)
            
            
               Komissio toimitti ensiarvioraportin kaikille jäsenvaltioille 19 päivänä heinäkuuta 2010.
            
         
               (4)
            
            
               Asetuksen (EY) N:o 258/97 6 artiklan 4 kohdassa säädetyssä 60 päivän määräajassa esitettiin kyseisen kohdan mukaisia perusteltuja muistutuksia. Muistutuksia esitettiin erityisesti rasvaliukoisten vitamiinien imeytymisestä. Kyseisen säädöksen 7 artiklan 1 kohdan mukaisesti on annettava komission täytäntöönpanopäätös, jossa otetaan huomioon esitetyt muistutukset. Hakija selvensi näitä huolenaiheita jäsenvaltioita ja komissiota tyydyttävällä tavalla.
            
         
               (5)
            
            
               γ-syklodekstriinin tarkoituksellinen lisääminen elintarvikkeisiin jotakin teknologista tarkoitusta varten kuuluu elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (2) soveltamisalaan, ja se olisi hyväksyttävä kyseisen asetuksen mukaisesti.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Gamma-syklodekstriini, sellaisena kuin se on määriteltynä liitteessä, voidaan saattaa markkinoille elintarvikkeiden uutena ainesosana.
   2 artikla
   Tällä päätöksellä hyväksytyn γ-syklodekstriinin nimenä on sitä sisältävien elintarvikkeiden pakkausmerkinnöissä oltava ”gamma-syklodekstriini” tai ”γ-syklodekstriini”.
   3 artikla
   Tämä päätös on osoitettu yritykselle Wacker Chemie AG, Hanns Seidel Platz 4, 81737 München, SAKSA.
   
      Tehty Brysselissä 1 päivänä kesäkuuta 2012.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  EUVL L 354, 31.12.2008, s. 16.
   
      LIITE
      
         γ-SYKLODEKSTRIININ ERITELMÄT
      
      
         Synonyymit
      
      γ-syklodekstriini, γ-dekstriini, syklo-okta-amyloosi, syklomalto-oktaoosi, γ-sykloamyloosi
      
         Määritelmä
      
      Ei-pelkistävä syklinen sakkaridi, jossa on kahdeksan α-1,4-sidoksilla toisiinsa liittynyttä D-glukopyranosyyliryhmää ja joka on muodostunut syklodekstriiniglukosyylitransferaasin (CGTaasi, EC 2.4.1.19) vaikuttaessa hydrolysoituun tärkkelykseen. γ-syklodekstriiniä voidaan valmistaa ja puhdistaa saostamalla γ-syklodekstriinikompleksia 8-sykloheksadeken-1-onilla, liuottamalla kompleksi veteen ja n-dekaaniin, höyrystrippaamalla vesifaasi ja ottamalla γ-syklodekstriini talteen liuoksesta kiteyttämällä.
      
                  Kemiallinen nimi
               
               
                  Syklo-okta-amyloosi
               
            
                  CAS-numero
               
               
                  17465-86-0
               
            
                  Kemiallinen kaava
               
               
                  (C6H10O5)8
                  
               
            
                  Rakennekaava
               
               
                  
                     
               
            
                  Pitoisuus
               
               
                  Vähintään 98 % (kuiva-aineesta)
               
            
                  Kuvaus
               
               
                  Käytännöllisesti katsoen hajuton, valkoinen tai melkein valkoinen kiteinen kiinteä aine.
               
            
         Ominaisuudet
      
      
         Tunnistaminen
      
      
                  Sulamisväli
               
               
                  Hajoaa yli 285 °C:n lämpötilassa.
               
            
                  Liukoisuus
               
               
                  Liukenee hyvin veteen, hyvin niukkaliukoinen etanoliin.
               
            
                  Ominaiskierto
               
               
                  [α]D
                     25: välillä + 174° ja + 180° (1-prosenttinen liuos)
               
            
         Puhtaus
      
      
                  Vesi
               
               
                  Enintään 11 %
               
            
                  Kompleksoivan aineen jäämä (8-sykloheksadeken-1-oni (CHDC))
               
               
                  Enintään 4 mg/kg
               
            
                  Liuotinjäämä (n-dekaani)
               
               
                  Enintään 6 mg/kg
               
            
                  Pelkistävät aineet
               
               
                  Enintään 0,5 % (glukoosina)
               
            
                  Sulfaattituhka
               
               
                  Enintään 0,1 %